Komisjoni määrus (EÜ) nr 516/1999,

9. märts 1999,

teatavate kaupade klassifitseerimise kohta koondnomenklatuuris

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifi kohta, [1] viimati muudetud määrusega (EÜ) nr 2261/98, [2] eriti selle artiklit 9,

ning arvestades, et:

kõnealusele määrusele lisatud koondnomenklatuuri ühtse kohaldamise tagamiseks on vaja võtta meetmeid, mis käsitlevad käesoleva määruse lisas nimetatud kaupade klassifitseerimist;

määruses (EMÜ) nr 2658/87 on sätestatud kaupade koondnomenklatuuri tõlgendamise üldeeskirjad ja neid kohaldatakse ka mis tahes teise täielikult või osaliselt koondnomenklatuuril põhineva või sellele mis tahes täiendavaid alajaotisi lisava nomenklatuuri suhtes, mis on kehtestatud ühenduse erisätetega kaubavahetusega seotud tariifsete või muude meetmete kohaldamiseks;

lähtudes nimetatud üldeeskirjadest, tuleb käesolevale määrusele lisatud tabeli 1. veerus kirjeldatud kaubad 3. veerus esitatud põhjustel klassifitseerida 2. veerus näidatud asjakohaste CN-koodide alla;

on asjakohane, et järgides ühenduses kehtivaid meetmeid, mis on seotud tekstiiltoodete kahekordse kontrolli süsteemide ning eelneva ja tagasiulatuva ühenduse kontrolliga nimetatud toodete ühendusse importimisel, võib siduva tariifiinformatsiooni pidaja vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik, [3] viimati muudetud Euroopa Parlamendi ja nõukogu määrusega (EÜ) nr 82/97) [4] artikli 12 lõike 6 sätetele 60 päeva jooksul jätkuvalt tugineda sellisele liikmesriikide tolliasutuste antud siduvale tariifiinformatsioonile kaupade klassifitseerimise kohta koondnomenklatuuris, mis ei vasta käesoleva määrusega kehtestatud sätetele;

käesoleva määrusega ettenähtud meetmed on kooskõlas tolliseadustiku komitee tariifi- ja statistikanomenklatuuri osakonna arvamusega,

ON VASTU VÕTNUD KÄESOLEVA MÄÄRUSE:

Artikkel 1

Lisatud tabeli 1. veerus kirjeldatud kaubad klassifitseeritakse kaupade koondnomenklatuuris tabeli 2. veerus näidatud asjakohaste CN-koodide alla.

Artikkel 2

Kui ühenduses kehtivatest meetmetest, mis on seotud tekstiiltoodete kahekordse kontrollimise süsteemi ning eelneva ja tagasiulatuva ühenduse kontrolliga nende importimisel ühendusse, ei tulene teisiti, võib määruse (EMÜ) nr 2913/92 artikli 12 lõike 6 kohaselt 60 päeva jooksul jätkuvalt tugineda liikmesriikide tolliasutuste antud siduvale tariifiinformatsioonile, mis ei vasta enam käesoleva määruse sätetele.

Artikkel 3

Käesolev määrus jõustub 21. päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 9. märts 1999

Komisjoni nimel

komisjoni liige

Mario Monti

[1] EÜT L 256, 7.9.1987, lk 1.

[2] EÜT L 292, 30.10.1998, lk 1.

[3] EÜT L 302, 19.10.1992, lk 1.

[4] EÜT L 17, 21.1.1997, lk 1.

--------------------------------------------------

LISA

Kirjeldus | Klassifikatsioon CN-kood | Põhjendus |

1 | 2 | 3 |

1.Jäähokikinnas, mille pealmine osa (kinda selg) on kaitse otstarbel polsterdatud ja kaetud lausmaterjaliga ning mille mõlemad pooled on täielikult kaetud plastikuga.Peopesa on valmistatud polüamiidmikrokiust lausmaterjalist. Sõrmede vahed, v.a pöial, on valmistatud ühevärvilisest silmkoekangast.(Vt foto nr 573) | 39262000 | Klassifikatsioon määratakse kindlaks kaupade koondnomenklatuuri tõlgendamise üldeeskirjadega 1, 3b ja 6, grupi 56 märkuse 3 punktiga b ning CN-koodide 3926 ja 39262000 sõnastusega. Vt ka HS selgitavaid märkusi rubriigi 9506 kohta. Kinda seljal on kaitseotstarve, mis annab tootele selle põhiolemuse. |

2.Sirgelõikeline kerge avar silmkoerõivas (100 % puuvilla), ühevärviline, ulatub poolde reide (kogupikkusega 96 cm). Sellel on avar ümarkaelus ja lühikesed varrukad. Rõiva varrukaotsad ja alumine äär on palistatud ning alumises ääres on umbes 8 cm pikkused külglõhikud.Rõiva esiküljel on tikand.(Kleit)(Vt foto nr 578) | 61044200 | Klassifikatsioon määratakse kindlaks koondnomenklatuuri tõlgendamise üldeeskirjadega 1 ja 6 ning CN-koodide 6104 ja 61044200 sõnastusega. Vt ka koondnomenklatuuri selgitavaid märkusi CN-koodide 61044100—61044900 kohta. Kõnealust rõivaeset ei saa klassifitseerida öösärgiks, sest oma objektiivsete omaduste poolest võib seda kanda nii voodis kui ka mujal ja seetõttu ei ole see mõeldud ainult või peamiselt ööriietuseks. Oma pikkuse tõttu ei saa kõnealust rõivaeset klassifitseerida CN-koodi 6109 alla. |

3.Ühevärviline kergelt plisseeritud silmkoekangast rõivaese (100 % puuvilla), millel on keskmiselt rohkem kui kümme silmust sentimeetri kohta ning mis on ette nähtud keha ülaosa katmiseks kuni puusadeni. Sirgelõikelisel rõivaesemel on lühikesed varrukad ja palistatud alumine äär.Sellel on liibuv ümarkaelus, mille seljal on nööpkinnisega lõhik.(Pluus)(Vt foto nr 575) | 61062000 | Klassifikatsioon määratakse kindlaks koondnomenklatuuri tõlgendamise üldeeskirjadega 1 ja 6, grupi 61 märkusega 4 ning CN-koodide 6106 ja 61062000 sõnastusega. Vt ka koondnomenklatuuri selgitavaid märkusi rubriigi 6106 kohta. |

4.Avar kahevärviline lühikeste varrukatega silmkoerõivas, mis on valmistatud kergelt plisseeritud sünteesfilamentkiudkangast (100 % polüestrit), ilma kraeta, katab keha ülemist osa kuni puusadeni.Rõivaesemel on kaks hõlma, mis on omavahel ühendatud dekoratiivnööpidega kinnitatud kullatud ketiga.Rõiva seljal on kaelusest algav nööpkinnisega lõhik.Sellel on õlandid ning palistatud alumine äär ja varrukaotsad.Rõiva sisepoolele on õmmeldud kogu esiosa kattev kangas.Sisemine kangas on rõivast erinevat värvi ja sellel on ümar kaelus.(Pluus)(Vt foto nr 577) | 61062000 | Klassifikatsioon määratakse kindlaks koondnomenklatuuri tõlgendamise üldeeskirjadega 1 ja 6, grupi 61 märkusega 9 ning CN-koodide 6106 ja 61062000 sõnastusega. Vt ka koondnomenklatuuri selgitavaid märkusi CN-koodi 6106 kohta. |

5.Ühevärviline sirgelõikeline kergelt plisseeritud silmkoekangast rõivaese (100 % polüestrit), mis katab keha ülaosa kuni puusadeni; see on varrukateta ja ümarate käeaukudega.Rõival on lõhikuta ümarkaelus. Kaelus ja käeaugud on ääristatud. Alumine äär on palistatud.(Alussärk)(Vt foto nr 576) | 61099030 | Klassifikatsioon määratakse kindlaks koondnomenklatuuri tõlgendamise üldeeskirjadega 1 ja 6, grupi 61 lisamärkusega 2 ning CN-koodide 6109, 610990 ja 61099030 sõnastusega. |

6.Jäähokikinnas.Kinda selg on kaitse otstarbel polsterdatud. Kinda välispind on valmistatud sünteeskiulisest (polüestrist) silmkoekangast. Peopesa on valmistatud polüamiidmikrokiust lausmaterjalist.(Vt foto nr 574) | 61169300 | Klassifikatsioon määratakse kindlaks koondnomenklatuuri tõlgendamise üldeeskirjadega 1, 3b ja 6 ning CN-koodide 6116 ja 61169300 sõnastusega. Vt ka HS selgitavaid märkusi rubriigi 9506 kohta. Kinda seljal on kaitseotstarve, mis annab kindale selle põhiolemuse. |

7.Avar sirgelõikeline ruuduline rõivaese (v.a silmkoeline) (100 % puuvilla), mis katab keha ülaosa kuni puusadeni, lühikeste varrukatega, erinevast materjalist revääridega kraega. Varrukaotsad ja alumine äär on palistatud.Palistuse sisse on aetud peenike nöör. Rõival on umbes 7 cm pikkused külglõhikud.Rõivas on eest täielikult avatav ja nööpidega suletav selliselt, et vasak hõlm katab parema hõlma, ja sellel on kaks sisseõmmeldud rinnataskut, mille kinnisel on tõmblukk.(Meestesärk)(Vt foto nr 579) | 62052000 | Klassifikatsioon määratakse kindlaks koondnomenklatuuri tõlgendamise üldeeskirjadega 1 ja 6, grupi 62 märkusega 8 ning CN-koodide 6205 ja 62052000 sõnastusega. Peenikesel nööril puudub konkreetne otstarve ja see ei mõjuta rõiva klassifitseerimist meestesärgina. |

8.Väga avar ja kerge sirgelõikeline 0,2 mm paksusest läikivast trükitud satäänkangast (87 % polüestrit ja 13 % puuvilla) rõivaese, reväärkraega, kaarja palistatud alumise äärega, katab keha üla- ja alaosa, ulatudes pealepoole põlvi (kogupikkusega 95 cm).Rõival on pikad avarad varrukad, V-kaelus ja see on eest täielikult avatav ja nööpidega suletav selliselt, et parem hõlm katab vasaku hõlma.Rõival on ka pealeõmmeldud rinnatasku ning läikivast ühevärvilisest satäänkangast krae, varrukaotsad ja taskuääris.(Öösärk)(Vt foto nr 569) | 62082200 | Klassifikatsioon määratakse kindlaks koondnomenklatuuri tõlgendamise üldeeskirjadega 1 ja 6, XI jaotise alamrubriigi märkuse 2 punktiga A, grupi 62 märkustega 1 ja 8 ning CN-koodide 6208 ja 62082200 sõnastusega. Võttes arvesse: rõiva üldvälimust,selle väga avarat lõiget,pikki avaraid varrukaid,kaarjat allserva,valmistamiseks kasutatud läikivat satäänkangast,asjaolu, et see tagab teatava mugavuse, tuleb kõnealune rõivaese klassifitseerida öösärgina. |

9.Komplekt kahest jaemüügiks pakendatud rõivaesemest, mille moodustavad:a)väga avar ja kerge sirgelõikeline 0,5 mm paksusest trükitud mustriga läikivast satäänkangast (83 % polüestrit, ja 17 % puuvilla) rõivaese, reväärkraega, katab keha ülaosa puusadeni (kogupikkusega 76 cm).Rõival on pikad avarad varrukad, V-kaelus ja see on eest täielikult avatav ja nööpidega suletav selliselt, et parem hõlm katab vasaku hõlma.Rõival on ka pealeõmmeldud rinnatasku, kaks külglõhikut ning läikivast ühevärvilisest satäänkangast krae, varrukaotsad ja taskuääris;b)kerged avarad sirgelõikelised püksid, mis on valmistatud 0,5 mm paksusest ühevärvilisest läikivast satäänkangast (83 % polüestrit ja 17 % puuvilla) ja mis ulatuvad vööst kuni pahkluudeni ning ilma avauseta vöökohas. Pükste vöökohas on elastne pael ja alumised ääred on palistatud.(Pidžaama)(Vt foto nr 570 A ja 570 B) | 62082200 | Klassifikatsioon määratakse kindlaks koondnomenklatuuri tõlgendamise üldeeskirjadega 1 ja 6, XI jaotise alamrubriigi märkuse 2 punktiga A, grupi 62 märkustega 1 ja 8 ning CN-koodide 6208 ja 62082200 sõnastusega. Vt ka koondnomenklatuuri selgitavaid märkusi CN-koodide 62082100—62082900 kohta. Võttes arvesse: rõivaesemete üldvälimust,nende väga avarat lõiget,pikki avaraid varrukaid,valmistamiseks kasutatud läikivat satäänkangast,asjaolu, et kõnealused rõivaesemed tagavad teatava mugavuse, tuleb need klassifitseerida pidžaamana. |

10.Jää- või tänavahoki väravahi kinnas, mida harilikult kantakse vasakus käes.See on labak, mida väravavaht kasutab palli (või litri) püüdmiseks. Kinnas on mõlemalt poolt polsterdatud ja selle sees on eraldi sõrmeavad. Pöialt ja nimetissõrme eraldab üksteisest CN-koodi 5607 alla kuuluvatest lintidest valmistatud võrk. Kinda selg on valmistatud silmkoelistest keemilistest kiududest. Peopesa on valmistatud polüamiidmikrokiust lausmaterjalist ja selle välispind on kaetud plastikuga.(Vt foto nr 572) | 62160000 | Klassifikatsioon määratakse kindlaks koondnomenklatuuri tõlgendamise üldeeskirjadega 1 ja 3b ning CN-koodi 62160000 sõnastusega. Vt ka HS selgitavaid märkusi rubriigi 9506 kohta. Klassifikatsiooni määrab kindlaks kinda peopesa valmistamiseks kasutatud tekstiilmaterjal. |

+++++ TIFF +++++

| | |

+++++ TIFF +++++

| | |

+++++ TIFF +++++

| | |

--------------------------------------------------